**LiDraNo 2021**

hrvatska smotra literarnog, dramsko-scenskog i novinarskog stvaralaštva

**Organizatori**

Županija Splitsko-dalmatinska

Osnovna škola „Lokve-Gripe“

**Sjedište i adresa Županijskog povjerenstva**

Osnovna škola „Lokve-Gripe“, Stepinčeva 12, 21000 Split

**Predsjednik Županijskog povjerenstva**

Davor Šimić, telefon: 021/503-432; e-mail: [davor.simic1@skole.hr](mailto:davor.simic1@skole.hr)

**Vrijeme i mjesto održavanja:**

od 16. do 19. ožujka 2021., GKM Split ( točno mjesto i vrijeme održavanja bit će naknadno objavljeni )

**Rok za zaprimanje literarnih i novinarskih radova te prijava za sve kategorije:**

19. veljače 2021. godine do 12.00 sati

**Rok zaprimanja školskih listova:**

1. ožujka 2021 godine do 12.00 sati

**Elektronička pošta za zaprimanje radova i prijava:**

Prijavnice i pojedinačni scenski nastup: [lidrano2021.sdzupanija.prijave@gmail.com](mailto:lidrano2021.sdzupanija.prijave@gmail.com)

Literarni radovi: [lidrano2021.sdzupanija.literarni@gmail.com](mailto:lidrano2021.sdzupanija.literarni@gmail.com)

Novinarski radovi i radijske emisije: [lidrano2021.sdz.novinarski@gmail.com](mailto:lidrano2021.sdz.novinarski@gmail.com)

Školski listovi: [lidrano2021.sdz.skolskilist@gmail.com](mailto:lidrano2021.sdz.skolskilist@gmail.com)

Pravo nastupa imaju učenici osnovnih škola od 1. do 8. razreda te učenici svih razreda srednjih škola pod vodstvom učitelja, nastavnika.

**Prijava za sudjelovanje**

Sudjelovanje učenika prijavljuje mentor (učitelj, nastavnik), odnosno škola koju učenik/učenici pohađaju i to popunjavanjem tablice-prijavnice koju objavljuje Agencija za odgoj i obrazovanje.

Pod istim uvjetima na smotri mogu sudjelovati učenici/e s teškoćama na čije je sudjelovanje potrebno uputiti u prijavnici (u stupcu „Napomene“) da bi organizator županijske razine smotre pravovremeno mogao osigurati primjerene tehničke i druge uvjete.

**Ispunjavanje prijavnice**

Tablica-prijavnica za smotru LiDraNo 2021. ispunjava se JEDANPUT – i to na školskoj razini. Školsko povjerenstvo dužno je provjeriti sve podatke o učenicima i mentorima koji se unose u tablicu -prijavnice te je odgovorno za sve upisane podatke, koji se izravno koriste za upis u sustave: NISPUŠ, NISpVU.

Ispunjene tablice-prijavnice sa općinske/gradske razine dostavljaju se e-poštom na županijsku razinu na adresu [lidrano2021.sdzupanija.prijave@gmail.com](mailto:lidrano2021.sdzupanija.prijave@gmail.com)

Tablica-prijavnica, šifrarnik kategorija i šifrarnik škola nalazi se na internetskoj stranici www.azoo.hr – Katalog natjecanja i smotri – Smotra literarnog, dramsko-scenskog i novinarskog stvaralaštva LiDraNo 2021. (<https://www.azoo.hr/natjecanja-i-smotre/katalog-natjecanja-i-smotri/> )

Iznimno je važno navesti točnu šifru škole. Šifra Škole navedena je u šifrarniku škola na stranici AZOO. Ne upisivati šifru škole iz sustava MZO (u obliku 11-111-111) Ako postoji problem sa šifrom škole, škole su dužne obratiti se za uputu predsjedniku Državnoga povjerenstva.

**Upute sudionicima**

Radovi koji se prijavljuju za sudjelovanje na smotri LiDraNo na svim razinama moraju biti napisani hrvatskim jezikom, na standardnom jeziku ili dijalektu, latinicom i u skladu s hrvatskim pravopisom.

Učitelji i nastavnici, mentori učenika, odgovorni su za ponašanje učenika koje dovode na smotru na svakoj od razina. U slučaju neprimjerenog ponašanja učenika organizator pojedine razine smotre neće snositi troškove nastale štete.

Na smotri LiDraNo 2021. pozivaju se učenici s radovima i izvedbama nastalim nakon održavanja smotre LiDraNo 2020.

**Privole**

Škole su dužne dokumentaciju o natjecanju/smotri, uključujući i prikupljene privole, čuvati do kraja školske godine u kojoj je natjecanje/smotra provedeno/a.

|  |  |  |  |  |
| --- | --- | --- | --- | --- |
| **BROJČANE ODREDNICE ZA LITERARNE I NOVINARSKE RADOVE** | | | | |
| OPĆINA / GRAD | literarni radovi | | samostalni novinarski radovi | |
| OŠ | SŠ | OŠ | SŠ |
| GRAD SPLIT | 14 | 14 | 14 | 14 |
| GRADOVI KAŠTELA, SOLIN, MAKARSKA, IMOTSKI | 10 | 10 | 10 | 10 |
| OSTALI GRADOVI I OPĆINE | 7 | 7 | 7 | 7 |

**LITERARNO STVARALAŠTVO**

Literarni radovi koji se predlažu ne smiju biti objavljeni, izvedeni ili nagrađivani prije smotre LiDraNo 2020/2021. godine.

Radovi ne smiju biti duži od tri kartice (1 kartica = 60 slovnih mjesta x 30 redaka, tj. 1800 znakova s razmakom između riječi; pismo: Times New Roman, 12 točaka, dvostruki prored )

Autor rada može biti samo jedan učenik.

Literarni rad koji se šalje mora biti imenovan, npr.

01. OS – Moja ljubav – ljubav12345 (broj županije, osnovna škola, ili srednja škola SS – naslov rada – zaporka učenika)

Svaki rad mora imati sljedeće podatke (podaci moraju biti napisani na zasebnoj stranici):

1. zaporka

2. ime i prezime učenika – autora rada

3. naslov rada

4. razred

5. naziv škole

6. ime i prezime voditelja/mentora

7. potpunu adresu škole (ulica, broj, poštanski broj i mjesto) i broj telefona.

Literarni radovi bez traženih podatka neće biti uvršteni u prosudbu.

Ako je rad napisan na jeziku neke od nacionalnih manjina u Republici Hrvatskoj, dostavlja se na svim razinama LiDraNa sa svim potrebnim podacima i u traženom broju primjeraka, i to na jeziku nacionalne manjine te preveden na hrvatski jezik. Takav rad prosuđivat će se na hrvatskome jeziku, a ako se odabere za državnu razinu, bit će objavljen na oba jezika.

Uz radove pisane na dijalektu obavezno je priložiti rječnik.

**NOVINARSKO STVARALAŠTVO**

U novinarskome izrazu učenici – pojedinci i družine mogu sudjelovati u tri kategorije:

1. samostalni novinarski rad

2. školski list (tiskani i digitalni)

3. radijska emisija

**1. Samostalni novinarski radovi**

Samostalni novinarski rad treba biti napisan novinarskim, odnosno publicističkim stilom. Učenike potičemo na pisanje informativnih, aktualnih i angažiranih novinarskih tekstova svih novinarskih formi. Naglasak treba staviti na raznolikosti novinarskih formi počevši od vijesti, izvješća, intervjua, reportaža, putopisa, prikaza, osvrta, bilježaka, recenzija, komentara do novinarskog istraživanja i blogova.

Samostalni novinarski rad treba biti novinarski opremljen. Opremu teksta čine naslov, nadnaslov i podnaslov, dok opremu u širem smislu čine međunaslovi, potpisi pod fotografije i tekst u okvirima.

Radovi ne smiju biti dulji od četiri kartice (1 kartica = 60 slovnih mjesta x 30 redaka, tj. 1800 znakova s razmakom između riječi; pismo: Times New Roman, 12 točaka, dvostruki prored).

Samostalni novinarski radovi koji se predlažu ne smiju biti objavljeni, osim u školskom listu i blogu autorove škole, prije smotre LiDraNo 2020/2021. godine.

Svi samostalni novinarski radovi moraju biti napisani računalom u skladu s pravopisnim načelima hrvatskoga jezika. Svaki rad mora imati sljedeće podatke (podaci moraju biti napisani na zasebnoj stranici i poslani uz rad):

1. zaporku

2. naslov rada

3. ime i prezime učenika – autora rada

4. razred

5. naziv škole

6. ime i prezime voditelja/mentora.

Napomena: Samostalni novinarski rad koji se šalje mora biti imenovan, npr.

01. OŠ – Živim život – život1234 (broj županije. osnovna škola OŠ ili srednja škola SŠ – naslov rada – zaporka učenika)

Nakon održane županijske smotre škole domaćin prijavnice i predložene samostalne novinarske radove za državnu razinu smotre šalju do 22. ožujka 2021. Samostalni novinarski radovi bez traženih podataka neće biti uvršteni u prosudbu.

Samostalni novinarski radovi prosuđuju se pod zaporkom i podatkom o razredu koji učenik pohađa da bi se zadovoljio kriterij što veće objektivnosti.

**2. Školski listovi**

Osnovne i srednje škole mogu županijskim povjerenstvima prijaviti i tiskane i digitalne školske listove. Kao što škole mogu prijaviti veći broj tiskanih listova, tako mogu prijaviti i više digitalnih listova ako imaju više mentora/ voditelja ili ako jedan mentor/ voditelj vodi više uredništava.

Za smotru LiDraNo 2021. može biti prijavljen školski list koji je škola objavila nakon smotre LiDraNo 2020.

Školski se tiskani i digitalni list, da bi mogao biti pozvan na državnu smotru, objavljuje na hrvatskome jeziku ili paralelno na hrvatskome jeziku i jeziku nacionalne manjine učenika koji u svojoj školi stvaraju list.

Tiskani školski listovi koji se predlažu za državnu smotru mogu biti oblikovani rukopisno, na stroju za umnožavanje ili u tiskari. Nakladnik je tiskanoga školskog lista škola u kojoj djeluje novinarska družina – uredništvo pod stručnim vodstvom voditelja/ mentora, a svi ostali mogu, ako to žele, dati novčanu potporu za tiskanje lista.

Nakladnik je digitalnoga školskoga lista škola u kojoj djeluje novinarska družina – uredništvo pod stručnim vodstvom voditelja/mentora ili škola u kojoj djeluje manja skupina autora (učenika) pod stručnim vodstvom voditelja/mentora. Digitalnim se školskim listom ne smatra list prijavljen u PDF-u.

Za smotru LiDraNo 2021. može biti prijavljen školski list koji je škola objavila nakon smotre LiDraNo 2020.

Predloženi tiskani školski list potrebno je poslati u PDF-formatu na adresu elektroničke pošte: [lidrano2021.sdzupanija.skolskilist@gmail.com](mailto:lidrano2021.sdzupanija.skolskilist@gmail.com) do 1. ožujka 2021. godine.

Također, potrebno je poslati po četiri (4) primjerka tiskanog školskog lista na adresu: Osnovna škola „Lokve-Gripe“, 21000 Split, Stepinčeva 12

3. Radijske emisije

Radijske emisije koje se predlažu ne smiju biti objavljene, izvedene ili nagrađivane prije smotre LiDraNo 2020/2021. godine.

Radijska emisija koja se šalje mora biti imenovana, npr. 01\_I\_PAD\_JE\_LET\_ZRAKOPLOVNA\_TEHNICKA\_SKOLA\_VELIKA\_GORICA\_2021 (brojčana oznaka županije\_naslov\_ emisije\_naziv\_škole\_godina LiDraNa)

U školskoj godini 2020/2021. radijske emisije se ne šalju na CD-u.

Škole radijske emisije šalju povjerenstvima putem poveznica koristeći se servisima, npr. Jumbo mail ili WeTransfer. Osim poveznice, škole su dužne elektroničkom poštom povjerenstvu poslati podatke o radijskoj emisiji (format: Word, pismo: Times New Roman, 12 točaka).

**Napomena: ako se općinska/županijska razina bude održavala online**

Obrazac Podaci za radijski izraz koje treba dostaviti (moraju biti imenovani kao i radijska emisija)

Obrazac se nalazi u Uputama na stranicama AZOO.

Radijska emisija koja se predlaže za državnu razinu smotre treba:

1. biti napravljena po svim odrednicama radijskoga izraza

2. biti tematski primjerena interesima učenika

3. biti zaokružena cjelina koja može sadržavati priloge jednoga ili više autora

4. biti napravljena tehnički čisto, s fonijskom jasnoćom i u granicama mogućnosti učenika i tehničkih pomagala koja postoje u školi te bez korištenja profesionalne radijske tehnike izvan škole

5. biti snimljena u formatu wav, stereo, 16bit, 44.1kHz

6. nastati tijekom tekuće školske godine, kao autorsko djelo učenika koji je

7. potpisuju – to znači da učenici koji popisuju emisiju moraju proći cijeli proces stvaranja emisije: stvarati samostalno sinopsis, snimati i montirati zvuk, birati glazbu, voditi emisiju

8. snimljeni tonski zapisi smiju biti upotrijebljeni isključivo za radijski izraz Smotre LiDraNo

9. imati najavu i odjavu radijske emisije.

Radijska emisija smije trajati najviše deset (10) minuta. Škola smije poslati najviše dva rada snimljena u godini 2019/2020. Ako škola šalje dva rada, jedan mora biti iz novinarskog područja, a drugi iz

**DRAMSKO STVARALAŠTVO**

1. Dramsko-scensko stvaralaštvo

**Pojedinačni nastupi**

U pojedinačnim nastupima za jednu izvedbu može biti prijavljen samo jedan (1) učenik i samo jedan (1) mentor. Iz jedne se škole na državnu smotru može predložiti samo jedan pojedinačni scenski nastup.

Ako učenik odabere tekst na jednom od jezika nacionalnih manjina, dužan je tekst govoriti i na hrvatskom jeziku.

Unutar pojedinačnih nastupa učenici mogu sudjelovati sa sljedećim oblicima:

1. kazivanje poezije (pjesme pisane u stihu ili prozi)

2. monolog (ulomak iz književnoga dramskog, filmskog ili proznog djela)

3. povijesni govor.

Mogu se izabrati književni (objavljeni) tekstovi hrvatskih i stranih autora te tekstovi usmene književnosti, u tiskanom ili elektroničkom mediju, e-knjige i elektronički časopisi za književnost i kulturu, po slobodnom izboru kazivača. Nije dopušteno intervenirati u tekst dopisivanjem vlastitoga teksta. Nije dopušteno govorenje neobjavljenih vlastitih pjesničkih tekstova i govora, tekstova objavljenih na blogovima i privatnim internetskim stranicama (ili na primjer, na internetskim stranicama škole ili školskom listu). Za objavljene učeničke radove potrebno je dostaviti dokaze o objavljivanju (ispis s naznakom o mjestu i vremenu objavljivanja).

Trajanje i odrednice izvedbe

1. kazivanje poezije/ pjesme pisane u stihu ili prozi – do četiri (4) minute

2. monolog – do četiri (4) minute

3. povijesni govor – do četiri (4) minute.

Izvode se uživo ili online pod istim uvjetima: pod jedinstvenim bijelim svjetlom i bez glazbene pratnje.

Pojedinačne izvedbe bez obzira na odabranu formu smiju trajati najduže četiri (4) minute.

|  |  |  |
| --- | --- | --- |
| **BROJČANE ODREDNICE ZA POJEDINAČNI SCENSKI NASTUP** | | |
| **GRADOVI / OPĆINE** | **OŠ** | **SŠ** |
| GRAD SPLIT | 4 | 6 |
| GRADSKE SMOTRE: KAŠTELA, SOLIN, MAKARSKA, IMOTSKI | 3 | 4 |
| MEĐUOPĆINSKE/REGIONALNE SMOTRE | 3 | 3 |
| GRADOVI/OPĆINE KOJI IMAJU DVIJE ILI VIŠE OSNOVNIH/SREDNJIH ŠKOLA | 2 | 2 |
| OSTALI | 1 | 1 |